**ประกาศ**

**เรื่อง หลักเกณฑ์และแนวทางการให้รางวัล**

**TIChE Outstanding Professional Chemical Engineering Award**

**ประจำปี พ.ศ. 2567**

**…………………………………………………**

ด้วยสมาคมวิศวกรรมเคมีและเคมีประยุกต์แห่งประเทศไทยมีความประสงค์จะยกย่องเชิดชูเกียรติแก่ผู้ทำคุณประโยชน์และมีผลงานดีเด่นในวิชาชีพวิศวกรรมเคมีและเคมีประยุกต์ จึงจัดให้มีการให้รางวัล TIChE Outstanding Professional Chemical Engineering Award ประจำปี พ.ศ. 2567 โดยมีรายละเอียดของรางวัลประเภทต่างๆ ดังนี้

1. **รางวัลประเภทต่างๆ**
   1. **รางวัลด้าน Chemical Engineering Innovation & Outstanding Achievement**

เป็นรางวัลที่ให้กับผลงานนวัตกรรมทางวิศวกรรมเคมีและเคมีประยุกต์ที่มีความโดดเด่น มีความประจักษ์ในรูปธรรมของผลงาน ได้พัฒนาผลงานจนได้ผลสำเร็จ และมีศักยภาพในการต่อยอดผลงาน โดยผลงานนั้นไม่จำเป็นต้องมีการเผยแพร่ในวงกว้างมาก่อน รางวัลด้าน Chemical Engineering Innovation & Outstanding Achievement นี้แบ่งออกเป็น 3 ระดับได้แก่

* + 1. Gold award 1 รางวัล
    2. Silver award 1 รางวัล
    3. Bronze award 1 รางวัล

อนึ่ง สามารถส่งผลงานที่เคยได้รับการพิจารณารางวัลนี้ในอดีตแต่ยังไม่ได้รับรางวัลเข้ามารับการพิจารณาได้อีก หากมีการปรับปรุงผลงานจากอดีตอย่างมีนัยสำคัญ

* 1. **รางวัลด้าน Chemical Engineering Education**

เป็นรางวัลด้านการสอนการอบรมบ่มเพาะในสาขาวิศวกรรมเคมีและเคมีประยุกต์สำหรับอาจารย์และบุคคลากรทางวิชาการที่เกี่ยวข้อง ผู้เป็นที่ประจักษ์ในความสามารถและความทุ่มเทในการสอนและหรือการอบรมบ่มเพาะนิสิตนักศึกษา หรือมีนวัตกรรมโดดเด่นทางการสอนในสาขาวิศวกรรมเคมีและเคมีประยุกต์ โดยรางวัลแบ่งออกเป็น 2 ระดับ

* + 1. Excellence in Chemical Engineering Education ที่ไม่กำหนดอายุ
    2. Rising Star in Chemical Engineering Education สำหรับบุคคลที่อายุต่ำกว่า 40 ปี
  1. **รางวัลด้าน Exceptional Contributions to the Field of Chemical Engineering**

รางวัลนี้เป็น**รางวัลระดับสูงสุดที่จัดตั้งและมอบให้โดยสมาคมฯ** เพื่อมอบให้แก่ผู้ที่สร้างผลงานเชิงบวกที่โดดเด่นต่อวิชาชีพวิศวกรรมเคมีหรือเคมีประยุกต์ สังคมวิศวกรรมเคมี และ/หรืออุตสาหกรรมเคมีหรือเคมีประยุกต์ **โดยพิจารณาถึง life-time หรือ long-time contributions** แก่วงการวิชาชีพวิศวกรรมเคมีหรือเคมีประยุกต์ รางวัลนี้แบ่งออกเป็น 2 ประเภท ได้แก่ **รางวัลสำหรับบุคลากรสายวิชาการ** 1 รางวัล และ**รางวัลสำหรับบุคลากรที่ไม่อยู่ในสายวิชาการ** 1 รางวัล

1. **คุณสมบัติทั่วไปของผู้สมควรได้รับรางวัล**
   1. บุคคลผู้มีสิทธิ์ได้รับรางวัล**ไม่ได้จำกัดเฉพาะสมาชิกของสมาคมฯ**
   2. บุคคลผู้มีสิทธิ์ได้รับรางวัลต้องมีสัญชาติไทย **หรือ**เคยสำเร็จการศึกษาด้านวิศวกรรมเคมีหรือเคมีประยุกต์จากสถาบันอุดมศึกษาที่ตั้งอยู่ในประเทศไทย
   3. บุคคลผู้มีสิทธิ์ได้รับรางวัลต้องไม่เป็นคณะกรรมการหรือคณะอนุกรรมการตัดสินหรือสรรหาผู้รับรางวัลในแต่ละประเภท ในปีที่ได้รับการเสนอชื่อ
   4. บุคคลผู้มีสิทธิ์ได้รับรางวัล**ควรจะไม่เคย**ได้รับรางวัลประเภทเดียวกันในระดับชาติหรือระดับนานาชาติมาก่อน
   5. ผู้ถึงแก่กรรมแล้วจะไม่อยู่ในข่ายที่จะได้รับการพิจารณา ยกเว้นในกรณีผู้นั้นได้ถึงแก่กรรมหลังจากที่ได้มีการเสนอชื่อมายังคณะกรรมการหรือคณะอนุกรรมการตัดสินหรือสรรหา แล้ว
   6. ในกรณีของกลุ่มบุคคล สมาชิกของกลุ่มทุกคนจะต้องเป็นไปตามสมบัติข้อ 2.3 - 2.5 และ**จะต้องมีสมาชิกของกลุ่มอย่างน้อยหนึ่งคนที่มีคุณสมบัติเป็นไปตามข้อ 2.1 และ 2.2** ด้วย
2. **การเสนอชื่อและการพิจารณา**
   1. **รางวัลด้าน Exceptional Contributions to the Field of Chemical Engineering และรางวัลด้าน Chemical Engineering Innovation & Outstanding Achievement**

ผู้มีสิทธิ์เสนอชื่อผู้สมควรได้รับรางวัลทั้งสองประเภทนี้ ได้แก่บุคคลหรือคณะบุคคลดังต่อไปนี้

* + 1. หน่วยงานหรือนิติบุคคลที่ได้รับการเชิญชวนจากสมาคมฯ
    2. สมาชิกสามัญหรือสมาชิกนิติบุคคลของสมาคมฯ ที่ไม่ขาดสมาชิกภาพ เป็นผู้เสนอชื่อผู้สมควรได้รับรางวัล โดยในกรณีแรกจะต้องมีสมาชิกสามัญที่ไม่ขาดสมาชิกภาพ ร่วมรับรองอีกอย่างน้อย 2 คน

ทั้งนี้การเสนอชื่อผู้สมควรได้รับรางวัลจะต้องใช้**แบบเสนอชื่อ**ของรางวัล TIChE Outstanding Professional Chemical Engineering Award (ดาวน์โหลดได้จาก https://www.tiche.org) โดยจัดส่งแบบเสนอชื่อที่ดำเนินการเรียบร้อยแล้ว มายังสมาคมฯ ทางอีเมล tiche@tiche.org โดยระบุหัวข้อ (Subject) ของอีเมลว่า “การเสนอชื่อผู้สมควรได้รับรางวัล TIChE award” **ตั้งแต่บัดนี้ จนถึงวันที่ 28 มิถุนายน 2567 เวลา 18.00 น.**

คณะอนุกรรมการที่พิจารณาผู้มีสิทธิ์ได้รับรางวัลในแต่ละประเภทจะพิจารณากลั่นกรองคัดสรรผู้สมควรได้รับรางวัล ก่อนที่จะนำเสนอคณะกรรมการ TIChE Outstanding Professional Chemical Engineering Award ของสมาคมฯ ให้พิจารณาเห็นชอบ แล้วจึงเสนอชื่อผู้สมควรได้รับรางวัลให้คณะกรรมการบริหารสมาคมฯ พิจารณาอนุมัติ **ผลการพิจารณาของคณะกรรมการบริหารสมาคมฯ ถือเป็นที่สิ้นสุด**

* 1. **รางวัลด้าน Chemical Engineering Education**

สำหรับรางวัลด้าน Chemical Engineering Education นี้ ให้**แต่ละหน่วยงาน/ภาควิชาที่เป็นสมาชิกนิติบุคคลของสมาคมฯ ที่มีสถานภาพสมาชิกสมบูรณ์** เป็นผู้ช่วยกลั่นกรองคัดเลือกบุคลากรของหน่วยงาน/ภาควิชาที่มีคุณสมบัติเหมาะสมกับรางวัลนี้ไม่เกิน 1 ชื่อ พร้อมกับหลักฐานที่ประจักษ์ โดยจะต้องระบุว่าเป็นการเสนอชื่อสำหรับรางวัล Excellence in Chemical Engineering Education หรือรางวัล Rising Star in Chemical Engineering Education เพียงรางวัลเดียว จากนั้น คณะกรรมการประเภท Chemical Engineering Education และคณะกรรมการ TIChE Outstanding Professional Chemical Engineering Award ของสมาคมฯ จะพิจารณาตัดสินรับรองผลก่อน แล้วจึงเสนอชื่อผู้สมควรได้รับรางวัลให้คณะกรรมการบริหารสมาคมฯ พิจารณาอนุมัติ **ผลการพิจารณาของคณะกรรมการบริหารสมาคมฯ ถือเป็นที่สิ้นสุด** อนึ่ง หน่วยงาน/ภาควิชาสามารถเสนอผู้ที่เคยได้รับรางวัล Rising Star in Chemical Engineering Education ในอดีตเพื่อรับรางวัล Excellence in Chemical Engineering Education เพิ่มได้ หากหน่วยงาน/ภาควิชาพิจารณาแล้วเห็นว่ามีการพัฒนาด้านการเรียนการสอนจากในอดีตอย่างมีนัยสำคัญ อนึ่ง สมาคมฯ มีนโยบายที่จะเรียนเชิญผู้ที่ได้รับรางวัลมาร่วมกิจกรรมเพื่อแบ่งปัน เผยแพร่และส่งเสริมพัฒนาการเรียนการสอนของคณาจารย์ในสาขาวิศวกรรมเคมีและเคมีประยุกต์ในภายหลัง

ทั้งนี้การเสนอชื่อผู้สมควรได้รับรางวัลทุกประเภทจะต้องใช้**แบบเสนอชื่อ**ของรางวัล TIChE Outstanding Professional Chemical Engineering Award (ดาวน์โหลดได้จาก https://www.tiche.org) โดยจัดส่งแบบเสนอชื่อที่ได้ดำเนินการเรียบร้อยแล้วมายังสมาคมฯ ทางอีเมล tiche@tiche.org โดยระบุหัวข้อ (Subject) ของอีเมลว่า “การเสนอชื่อผู้สมควรได้รับรางวัล TIChE award” **ตั้งแต่บัดนี้** **จนถึงวันที่ 28 มิถุนายน 2567 เวลา 18.00 น.**

1. **รางวัลทุกประเภท**

ผู้ได้รับการคัดเลือกและอนุมัติจากคณะกรรมการบริหารสมาคมฯ ในแต่ละประเภทรางวัล จะได้รับ**โล่เกียรติยศ**เชิดชูเกียรติพร้อมกับ**ใบประกาศเกียรติคุณรายบุคคล** ซึ่งแตกต่างกันตามประเภทรางวัล โดยจะมี**พิธีมอบรางวัลฯ ในการประชุมสามัญประจำปีของสมาคมฯ** อนึ่ง ในกรณีที่กลุ่มบุคคลได้รับรางวัล จะมอบใบประกาศเกียรติคุณให้สมาชิกทุกคนในกลุ่ม แต่มอบโล่เกียรติยศให้เฉพาะผู้แทนของกลุ่มท่านเดียวเท่านั้น

1. **กำหนดเวลา**
   1. เปิดรับการเสนอชื่อผู้สมควรได้รับรางวัล TIChE Outstanding Professional Chemical Engineering Award ทางอีเมล **จนถึงวันที่ 28 มิถุนายน 2567 เวลา 18.00 น.**
   2. การพิจารณาคัดสรรผู้สมควรได้รับรางวัล TIChE Outstanding Professional Chemical Engineering Award มีกำหนดดำเนินการให้แล้วเสร็จภายในวันที่ 30 กันยายน 2567
   3. พิธีมอบรางวัล TIChE Outstanding Professional Chemical Engineering Award จะจัดขึ้นในงานประชุมใหญ่สามัญประจำปี ซึ่งมีกำหนดจัดในเดือนพฤศจิกายน 2567

ประกาศ ณ วันที่ ………………………………………

(นาย สุรเชษฐ์ ชโลธร)

นายกสมาคมวิศวกรรมเคมีและเคมีประยุกต์แห่งประเทศไทย